gu en en en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu en en gu gu gu gu gu en en en en en en en en en en en en en en en en en en en en ja en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr en en en en en
અલ્કા સોરઠીયા (રાજકોટ) – Gujarati Kruti
વરીયાળીનું શરબત – ઉનાળાની સીઝન આવી ચુકી છે તો બનાવો આ શરીરને ઠંડક આપતું શરબત
મિત્રો, ઉનાળાની સીઝન આવી ચુકી છે. આ સીઝનમાં ઠંડક બક્ષે તેવા જાતજાતના શરબત ઠેર ઠેર પીવાય છે. આજે હું ઇન્સ્ટન્ટ વરીયાળીનું શરબત બનાવવા જઈ રહી છું જેને ફટાફટ બનાવી શકાય તેમજ સ્ટોર પણ કરી શકાય. તેને બનાવવું પણ સાવ ઇઝી છે અને માત્ર બે જ ઇન્ગ્રેડિયન્ટ્સની મદદથી બનાવી શકાય છે.
વરીયાળીનો અનેરો સ્વાદ તેમજ મનમોહક સુગંધને લીધે સૌને પ્રિય છે વળી, આ શરબત ઠંડક તેમજ તાજગી બક્ષે છે. તો ચાલો બનાવીએ વરીયાળીનું ઠંડુ ઠંડુ શરબત.
# 200 ગ્રામ ખડી સાકર,
સાકરના ઓપ્શનમાં ખાંડ પણ લઇ શકાય.
# વરીયાળી અને સાકરનો બારીક પાવડર બનાવી લેવો.
1) સૌ પ્રથમ એક તપેલીમાં સાકરનો પાવડર લો.
2) તેમાં સાકર ડૂબે તેનાથી થોડું વધુ (લગભગ 250 મિલી) પાણી નાખી મીડીયમ આંચ પર ગરમ કરો. સતત હલાવતા રહી સાકરને મેલ્ટ થવા દો.
3) સાકરનો પાવડર પાણીમાં મેલ્ટ થઇ જાય અને પાણીમાં બબલ્સ દેખાવાના શરુ થાય એટલે તુરંત સ્ટવ ઓફ કરી દેવો. સાકરને ફક્ત મેલ્ટ કરવાની છે ચાસણી બિલકુલ બનાવવાની નથી. જો ચાસણી બની જાય તો શરબત જામી જાય છે, અને જો ભૂલથી ચાસણી બની જાય, તો થોડું પાણી ઉકળે તેવું ગરમ કરી તેમાં નાખીને સ્લો ફ્લેમ રાખી સ્ટવ પર ચડાવીને પાછું પાડી શકાય.
4) સાકર અને પાણીનું આ મિશ્રણ સાવ ઠંડુ પડે ત્યારબાદ તેમાં વરીયાળી પાવડર ઉમેરી બરાબર મિક્સ કરો.
5) તો તૈયાર છે વરીયાળીનું શરબત, તેને એરટાઈટ કન્ટેનર અથવા કાચની બોટલમાં ભરીને સ્ટોર કરી શકાય.
જયારે શરબત પીવું હોય ત્યારે એક ગ્લાસ ઠંડા પાણીમાં દોઢ થી બે ટેબલ સ્પૂન આ શરબત નાખી બરાબર મિક્સ કરી, ગાળીને બનાવી શકાય.
આ શરબત રેફ્રિજરેટરમાં રાખવાથી ચાર થી પાંચ મહિના સુધી ખરાબ થતું નથી.
નોંધ : ખાંડ પાણીમાં ઝડપથી મેલ્ટ થઇ જાય છે, માટે જો સાકરના ઓપ્શનમાં ખાંડ લીધી હોય તો પાવડર બનાવવાની જરૂર નથી
મરી અને વરીયાળીનું સારું કોમ્બીનેશન છે, જે વરિયાળીના સ્વાદને ખુબજ સ્વાદિષ્ટ બનાવે છે, માટે અડધી ચમચી મરી પાવડર વરિયાળીના પાવડર સાથે નાખી શકાય. તેમજ સર્વ કરતી વખતે ચપટી ચંચળ પાવડર તેમજ શેકેલ જીરાનો પાવડર પણ ઉમેરી શકાય.
આ રેસિપીનો વિડીયો જોવા અહીં ક્લિક કરો :
રસોઈની રાણી : અલ્કા સોરઠીયા
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
રવા અપ્પમ – અચાનક ઘરે કોઈ મહેમાન આવી ચડે તો બનાવો આ ફટાફટ બની જતા અપ્પમ ખુબ ટેસ્ટી છે…
મિત્રો, આજે હું બનાવવા જઈ રહી છું, સુજીના અપ્પમ. જેને ” સુજીવડા ” તેમજ ” ગોલગપ્પા ” પણ કહેવામાં આવે છે.
સુજીના અપ્પમ બનાવવા માટે ભરપૂર માત્રામાં લીલા શાકભાજીનો ઉપયોગ કરવામાં આવે છે, જે અપ્પમને ખૂબ જ સ્વાદિષ્ટ બનાવે છે તેમજ હેલ્થ માટે જરૂરી એવા વિટામિન્સ, મિનરલ્સ અને ફાઇબર્સ લીલા શાકભાજીમાંથી મળી રહે છે. વળી અપ્પમનો રાઉન્ડ શેઈપ કંઈક અલગ તેમજ ટેમ્પટિંગ લાગે છે જે અંદરથી સોફ્ટ તેમજ બહારનું ગોલ્ડન બ્રાઉનિશ લેયર ક્રન્ચી લાગે છે. જેથી બધાને ખુબ પસંદ આવે છે. અપ્પમ બનાવવા માટે ઓછા ઇન્ગ્રેડિયન્ટ્સની જરૂર પડે છે અને તેને બનાવવા પણ સાવ ઇઝી છે, વળી ખુબ ઓછા સમયમાં બનાવી શકાય છે, તો શા માટે ન બનાવીએ ગોલગપ્પા.
1 મીડીયમ સાઈઝનું ટમેટું,
1 મિડીયમ સાઈઝની ડુંગળી,
1 ટેબલ સ્પૂન આદુ, લસણ અને મરચાની પેસ્ટ,
1 ટેબલ સ્પૂન તેલ,
1 ટેબલ સ્પૂન બારીક સમારેલી કોથમીર,
1 ટેબલ સ્પૂન બારીક સમારેલ પાલક,
1) 1/2 સૂજીને 3/4(પોણા) કપ લિકવિડમાં એક કલાક પલાળો. લિકવિડમાં અડધું પાણી અને અડધી છાશ લેવી. એક કલાક પલાળીએ છીએ માટે કુકીંગ સોડા કે ઇનો નાંખવાની જરૂર નથી.
2) એક કલાક પછી સુજીનું બેટર તૈયાર થઇ જશે.
3) ત્યારબાદ તેમાં ટમેટું, કાંદા, પાલક, કોથમીર, આદુ- લસણ – મરચાની પેસ્ટ અને મીઠું નાખી બરાબર મિક્સ કરો.
4) હવે આપણે ગોલગપ્પા બનાવીશું તે માટે અપ્પમ સ્ટેન્ડને ગરમ કરો. અપ્પમ સ્ટેન્ડના મોલ્ડમાં થોડું થોડું તેલ નાંખો.
5) મોલ્ડમાં તૈયાર કરેલું બેટર ભરો, હળવા હાથે બેટરને સેટ કરો જેથી નીચેની તરફ બોલ જેવો શેઈપ આવે. હળવા હાથે પ્રેસ કરી ઉપરની તરફ પણ ગોળાકાર શેઈપ આપો. જેથી બંને બાજુ બરાબર ચડે.
6) ધીમી આંચ પણ ચડવા દો, બંને સાઈડ ગોલ્ડન બ્રાઉનિશ થાય ત્યાં સુધી ફેરવીને ચડવા દેવું. ધીમી આંચ પર ચડવા દેવાથી અપ્પમ અંદરથી પણ સરસ ચડી જશે અને વધુ ટેસ્ટી બનશે.
7) બંને સાઈડ ગોલ્ડન બ્રાઉનિશ થાય એટલે..
પ્લેટમાં કાઢી ચટણી કે સોસ સાથે ગરમાગરમ સર્વ કરો.
તો તૈયાર છે સુજી અપ્પમ જે માત્ર એક ટેબલ સ્પૂનથી પણ ઓછા તેલમાં બનાવી શકાય છે. સુજી અપ્પમ સવારના નાસ્તા માટેનો સારો એવો ઓપ્શન છે. આવો ટેસ્ટી અને હેલ્ધી નાસ્તો જો સવારમાં મળી જાય તો આખો દિવસ એનેર્જેટીક રહે છે. બાળકોને પણ ખુબ ભાવશે તો બાળકોને ટિફિન બોક્સમાં પણ આપી શકાય.તો આજે જ ટ્રાય કરો અને આ રેસિપી આપને કેવી લાગી તે કોમેન્ટ બોક્સમાં જરૂર જણાવજો.
નોંધ : અલગ અલગ શાકભાજી જેમકે ગાજર, કેપ્સિકમ નાખીને ટેસ્ટ વેરીએશન કરી શકાય.
રેસિપીનો વિડીયો જોવા અહીં ક્લિક કરો :
રસોઈની રાણી : અલ્કા સોરઠીયા
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on March 14, 2018May 17, 2018
ક્રન્ચી આલૂ કટલેટ- યુનિક અને મજેદાર રેસિપી છે સ્ટેપ બાય સ્ટેપ રીત જોઇને ટ્રાય કરો સરસ બનશે
બટેટાએ નાના મોટા સૌને ખુબજ પ્રિય હોય જે બારેમાસ ઇઝિલી અવેઇલેબલ છે. તેમાં રહેલ આયર્ન, કેલ્શિયમ, ઝિંક અને મેગ્નેશિયમ હાડકા મજબૂત બનાવે છે. બટેટા પૂરતા પ્રમાણમાં ફાઇબર્સ પણ સમાવે છે. તે વિટામીન્સ અને મિનરલ્સનો સારો એવો સોર્સ છે. તેથીજ તો આજે હું આવા બટેટાની એક યુનિક અને મજેદાર રેસિપી શેર કરવા જઈ રહી છું.
4 નંગ મીડીયમ સાઈઝના બાફેલા બટેટા,
2 ટેબલ સ્પૂન ટોસ્ટ પાવડર,
3 ટેબલ સ્પૂન સુજી(રવો),
1 ટેબલ સ્પૂન ઝીણી સમારેલ કોથમીર,
1/2 ટેબલ બારીક કાપેલ લાલ મરચું,
1/2 ટેબલ સ્પૂન લીલું મરચું અને આદુની પેસ્ટ,
1/4 ટેબલ સ્પૂન લીંબુ નો રસ,
1 ટેબલ સ્પૂન દેશી ઘી ,
1/2 ટેબલ સ્પૂન ગરમ મસાલો,
ચપટી આખા ભાંગી ખાંડેલી વરિયાળી,
ચપટી તજ નો પાવડર,
સૌપ્રથમ આપણે કટલેટનો મસાલો તૈયાર કરીશું. એક કડાઈમાં એક ટેબલ સ્પૂન ઓઇલ લો, ઓઇલ ગરમ થઇ જાય એટલે તેમાં લીલું મરચું અને આદુની પેસ્ટ ઉમેરો. બરાબર મિક્સ કરો. સ્ટવની ફ્લેમ સ્લૉ રાખવી.
તેમાં ઘી ઉમેરો, ઘી ઉમેરવાથી કટલેટ સરસ ક્રન્ચી બને છે, તેમ જ મિશ્રણને સ્મૂથ ટેક્ચર મળે છે. હવે તેમાં વરિયાળીનો ભુક્કો , તજ પાવડર અને અડધો ગરમ મસાલો ઉમેરી બરાબર મિક્સ કરો અને બાફેલા બટેટાને મેશ કરીને તેમાં ઉમેરો. બધું બરાબર મિક્સ કરો, આ મિશ્રણને હાથથી અડી શકાય તેટલું ઠંડુ પડવા દો.
ઠંડા પાડેલા મિશ્રણમાં બચાવેલો ગરમ મસાલો, બારીક સમારેલી કોથમીર, ઝીણું સમારેલું લાલ મરચું અને લીંબુ નો રસ નાખો, ખટાશ વધારે પસંદ હોય તો લીંબુ નો રસ વધારે નાખી શકાય. તેમાં બે ટેબલ સ્પૂન ટોસ્ટનો ભૂકો નાખો, ટોસ્ટનો ભૂકો નાખવાથી, કટલેટ તળતી વખતે તેલમાં છુટ્ટી પડતી નથી. બધુજ બરાબર મિક્સ કરો. થોડો-થોડો મસાલો લઇ કટલેટ બનાવો.
કટલેટ બનાવવા માટે અલગ અલગ શેઈપ અને સાઈઝના મોલ્ડ પણ વાપરી શકાય.
એક કડાઈમાં તળવા માટે તેલ ગરમ કરો. તેલ ઇનફ ગરમ કરી હળવા હાથે કટલેટ તળી લો. તેલ ઇનફ ગરમ ન હોય તો કટલેટ ઓઈલી બની શકે છે.
તો તૈયાર છે મજેદાર કટલેટ, ચટણી અથવા સોસ સાથે ગરમાગરમ સર્વ કરો.
રસોઈની રાણી : અલ્કા સોરઠીયા
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on February 26, 2018May 11, 2018
ખારીશીંગ – ભરૂચ જેવી જ સીંગ ઘરે બનાવો
શીંગદાણાએ પ્રોટીનનો એક સારો એવો સોર્સ છે, જે એનર્જી બુસ્ટર પણ છે. તો શા માટે ન ખાઈએ આવા શીંગદાણા, એમાંય સિંગદાણાને સોલ્ટી બનાવીને રોસ્ટ કરવામાં આવે તો, આવા સોલ્ટી અને ક્રન્ચી સીંગદાણા કોને ન ભાવે?
પીકનીક હોય કે મુસાફરી ખારીશીંગ તો જોઈએ જ, ઉપવાસમાં પણ ખાઈ શકાય.
આજે હું બહાર જેવી જ ખારીશીંગ બનાવવાની રેસિપી લઇ આવી છું, ખૂબ જ સરસ બને છે તેમજ બનાવવી પણ સાવ સરળ છે અને ફટાફટ બને છે. તો જરૂર બનાવજો
1/4 ટેબલ સ્પૂન મીઠું,
શીંગને શેકવા માટે રેતી,
રેતીને 4 થી 5 વાર પાણીથી ધોઈ સુકવી લેવી.
સૌ પ્રથમ એક વાસણમાં 500 મિલી તેટલું પાણી ગરમ કરો. પાણી બરાબર ઉકાળો. પાણી બરાબર ઉકાળી જાય પછી તેમાં શીંગદાણા નાખી ગેસ બંધ કરી દેવો અને શીંગદાણાને 5 મિનિટ્સ માટે ઢાંકી રાખવા.
5 મિનિટ્સ પછી શીંગદાણા માંથી બધું જ પાણી નિતારી લેવું.
શીંગદાણામાં મીઠું નાખી ઉપર-નીચે કરી દરેક દાણા પર મીઠું ચડી જાય તેમ હલાવવું. ત્યારબાદ ફરી 5 મિનિટ્સ માટે ઢાંકીને રાખી દેવું.જેથી શીંગદાણા સરસ સોલ્ટી બને.
જાડા તળિયાવાળી કડાઈમાં રેતીને ગરમ કરો. ત્યરબાદ તેમાં શીંગ નાખી શેકો.
શરૂઆતની 5 મિનિટ્સ સ્ટવની ફ્લેમ ફાસ્ટ રાખવી, પછી ધીમે ધીમે ફ્લેમ ઓછી કરતા જવી જેથી શીંગદાણા બળે નહિ. શરૂઆતમાં દાણા ભીના હોવાથી રેતી ચોંટશે. સતત હલાવીને દાણાને ઉપર નીચે કરતા રહેવું.
શીંગદાણાના ફોતરાં આસાનીથી છુટા પડી જાય અને દાણાનો કલર સહેજ બદલે ત્યાંસુધી શેકવા. શેકવા માટે લગભગ 15 મિનિટ્સ જેટલો સમય લાગે છે.
શીંગ શેકાય જાય એટલે તેને છાળીને અલગ પડી લેવી. બસ, તો તૈયાર છે ખારીશીંગ, છે ને સાવ સરળ ? તો શા માટે બહારથી લાવીએ, આજે જ ટ્રાય કરો.
આ રેસિપીનો વીડિયો જોવા માટે અહીં ક્લિક કરો :
રસોઈની રાણી : અલ્કા સોરઠીયા
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on February 9, 2018May 13, 2018
ફરાળી મેસુબ બનાવો ફક્ત 10 મિનિટ્સમાં… સ્ટેપ બાય સ્ટેપ ફોટો સાથે…
મિત્રો, આજે હું આપની સાથે ફરાળી મેસુબ બનાવવાની રેસિપી શેર કરવા જઈ રહી છું, જે ઈઝી અને ફાસ્ટ બનતી હેલ્થી સ્વીટ છે જે માત્ર 10 થી 12 મિનિટ્સમાં તૈયાર થઇ જાય છે અને તે બનાવવા માટે માત્ર ત્રણ જ ઇન્ગ્રેડિયન્ટ્સની જરૂર પડે છે જે આપણા ઘરમાં જ હોય છે.
વાર-તહેવાર હોય કે પછી ભગવાનને ભોગ ધરાવવો હોય આ ફરાળી મેસુબ બેસ્ટ વિકલ્પ છે તો ચાલો બનાવીયે મેસુબ પાક
1/2 કપ ફ્રેશ દૂધ મલાઈ,
1/2 કપ ઝીણું ખમણેલું સૂકું કોપરું,
1/2 કપ દળેલી ખાંડ,
સૌ પ્રથમ એક કડાઈ માં દૂધ મલાઈ નાખવી, કડાઈ જાડા તળિયાવાળી લઈશું. મલાઈની સાથે જ કોપરું અને દળેલી ખાંડ નાખો.
બધુ જ બરાબર મિક્સ કરો. સ્ટવની ફ્લેમ મીડીયમ રાખવી, સતત હલાવતા જ રહેવાનું છે.
એક જ દિશામાં હલાવવાથી મેસુબ જાળીદાર બને છે. બધું જ ઘી છૂટું પડી જાય અને કલર સહેજ બ્રાઉનિશ થાય ત્યાં સુધી સતત હલાવતા રહેવું.
ત્યારબાદ તેલથી ગ્રીસિંગ કરેલી પ્લેટમાં ઢાળી લો. નાનકડા ક્યુબ શેઈપમાં આકા પડી લેવા. મનપસંદ ડ્રાયફ્રુટ્સથી ગાર્નિશ કરો. ઠંડુ પડે પછી પીસીસ અલગ કરી લેવા.
તો આ આપણો ફરાળી મેસુબ તૈયાર છે
ઇન્ગ્રેડિયન્ટ્સમાં લીધેલ મલાઈ પ્રોટીનનો સારો એવો સોર્સ છે અને કોપરમાં ભરપૂર ફાઇબર્સ હોય છે જે આપણી રેસિપીને હેલ્થી તો બનાવે જ છે સાથે ખુબ જ રિચ ટેસ્ટ આપે છે
રસોઈની રાણી : અલ્કા સોરઠીયા
દરરોજ અવનવી રેસીપી મેળવવા માટે લાઇક કરો અમારું પેજ.
જિંદગી સંબંધો સુધારવાનો મોકો આપે જ છે – ચિંતનની પળે : કૃષ્ણકાંત ઉનડકટ
તમારું આજનું રાશી ભવિષ્ય તમારા આજના લકી નંબર સાથે…
કુંડળીમાં સૂર્ય દોષ હોય તો રવિવારે કરો આ ખાસ પૂજા, સાવ સરળ છે…
જંગલના પ્રાણીઓને નજીકથી જોવાનો લાહવો લેવા માંગો છો તો એકવાર આ જગ્યાઓની મુલાકાત લો
પાકટ વયની સમજણની સાચી મિત્રતા દર્શાવતી અદ્ભૂત વાર્તા ..
અનિરુદ્ધ ત્રિવેદી (RJ Aniruddh)
ચાંદની ચિંતન જોશી (જામનગર)
તોબા આ પુરુષો થી
તોબા આ સ્ત્રીઓ થી
પંકિતા ગિરીશ ભાઈ શાહ
પેટ્ટી ઓફિસર – મનન ભટ્ટ
લેખકની કટારેડો. વિષ્ણુ પ્રજાપતિ
લેખકની કટારેનયના નરેશ પટેલ
લેખકની કટારેમેધા પંડ્યા ભટ્ટ
હિરલ રાકેશ ગામી (જામનગર)
Proudly powered by WordPress